象峰站
象峰站，是福州地鐵1號線其蜀萆車站，也是伊其北段終點站。伊敆福建省福州市晉安區新店鎮秀峰路共滿洋路其墿口邊兜。象峰站敆2017年1月6號開始使。

車站結構

站廳 

象峰站其站廳是蜀萆特色站廳，牆懸頂有漸變其顏色，趁懸頂遘下底罔變罔藍。車站裡勢有蜀萆客服中心，敆站廳其臺中。站廳底勢固有蜀架自動售貨機，三架ATM。廁所敆F出入口。

站臺 

象峰站有兩萆站臺，都是乞1號線使其，站臺是島式站臺其設計，其中，1號站臺是所有乘客敆終點站落車其辰侯使其，2號站臺是去三江口使其。

出入口 

象峰站有六萆出入口，但是目前B出入口固無開始使，無障礙電梯共廁所都敆F出入口。其中，D出入口其邊兜有公交車站「滿洋路站」，C共F出入口其邊兜有公交車站「地鐵象峰站」，E1共E2出入口其邊兜有公交車站「象峰中心小學站」。

福州地鐵車站